
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Ietekmes aprakstā norādīts, ka tiks mazināti administratīvie šķēršļi, jo nebūs nepieciešama biedrības dibināšana un neveidosies administratīvie izdevumi, kas saistīti ar biedrības darbības uzturēšanu (pārskatu sagatavošana, grāmatvedības kārtošana).

Tomēr jāatzīmē, ka arī dzīvokļu īpašnieku kopībai, veicot saimniecisko darbību vai nodarbinot fizisko personu, ir pienākumi, kas noteikti Dzīvokļa īpašuma likuma 15.3 pantā, tostarp pienākums reģistrēties VID kā nodokļu maksātājam un pienākums kārtot grāmatvedību normatīvajos aktos par grāmatvedību noteiktajā kārtībā, kas prasīs noteiktus administratīvos resursus.

Lūdzam precizēt ietekmes aprakstu, lai, norādot uz administratīvo šķēršļu mazināšanu saistībā ar biedrības dibināšanu un darbības uzturēšanu, neradītu maldinošu priekšstatu, ka dzīvokļu īpašnieku kopībai nebūs grāmatvedību jomu un nodokļu jomu regulējošos normatīvajos aktos noteikto pienākumu arī gadījumos, ja tā veic saimniecisko darbību vai nodarbina fizisko personu.
Lūdzam anotācijā sniegt informāciju, cik Latvijā ir reģistrētas dzīvokļu īpašnieku kopības un cik no tām veic saimniecisko darbību vai nodarbina fizisko personu.
 
Piedāvātā redakcija
-
	Dina Kucina (FM)

	2.
	Noteikumu konsolidētā versija
10.1. dzīvokļu īpašnieku kopība vai atsevišķas dzīvojamās mājas dzīvokļu īpašnieki ar pārstāvja starpniecību – tie sabiedrībā "Altum" iesniedz šo noteikumu 9.1., 9.2., 9.3., 9.4., 9.5., 9.6., 9.7., 9.8., 9.9., 9.11. un 9.12. apakšpunktā minētos dokumentus. Par de minimis atbalsta saņēmējiem papildus iesniedzams šo noteikumu 9.9. apakšpunktā minētais dokuments;
	Priekšlikums
Aicinām precizēt atsauci uz normatīvajā aktā neesošu punktu - 9.12.
Piedāvātā redakcija
-
	Aija Mētra (FM)

	3.
	Noteikumu konsolidētā versija
10.3. namīpašnieks – tas sabiedrībā "Altum" iesniedz šo noteikumu 9.1., 9.4., 9.5., 9.8., 9.9., 9.10., 9.11. un 9.12. apakšpunktā minētos dokumentus.
	Priekšlikums
Aicinām precizēt atsauci uz noteikumos neesošu punktu 9.12.
Piedāvātā redakcija
-
	Aija Mētra (FM)



